Vierde been vir 'driepoot'-kameelperdjie gesoek | Maroela Media
Vierde been vir 'driepoot'-kameelperdjie gesoek
Drie Poot word versorg (Foto: verskaf)
'n Twee jaar oue kameelperdjie met net drie bene spog hopelik eersdaags met 'n pasgemaakte vierde prostetiese been.
Munnik Marais, die hoof van die kankervereniging vir diere in Suider-Afrika (Southern Africa Animal Cancer Association of SAACA), het verlede week 'n projek van stapel gestuur om geld vir dié vierde been in te samel.
Drie Poot het tydens die grendeltyd in 'n strik getrap en sodoende haar been verloor. Dié kameelperdjie se ma is ongedeerd ná die voorval en spog nou met 'n week oue babasussie van Drie Poot.
Lizz Meiring dien as SAACA se beskermvrou, en sy het by 'n byeenkoms vir Marais van Drie Poot vertel. Hy het hom dadelik oor die kameelperdjie ontferm, hoewel die vereniging hom hoofsaaklik op .
SAACA, in samewerking met die Universiteit van Pretoria se Fakulteit Veeartsenykunde, het 'n onkologiesentrum geopen en beoog om navorsing te doen oor kankerbehandeling vir diere wat daarmee gediagnoseer word.
Die doel van die samewerking is om bewusmaking van kankergevalle onder diere te bewerkstellig en mense aan te moedig om kankerbehandeling vir hul diere te oorweeg.
"Wanneer dit by diere kom, wil ek alles weet."
Drie Poot se beentjies (Foto: verskaf)
Volgens Marais sukkel Drie Poot om selfs net die eenvoudigste dag-tot-dag-oorlewingsaktiwiteite aan te pak. Sy woon tans saam met haar ma en sussie in die Tholo-ekoreservaat by die Carousel-kasinon word versorg deur van die werkers daar.
"Daar word vir haar kos in die bome gehang omdat sy nie op 'n normale wyse kan eet nie. Sy kan nie reg loop nie, sy kan ook nie afbuk nie."
Sonder hulp sal Drie Poot nooit 'n normale lewe kan lei nie.
"Vir my gaan dit oor diere en hul algehele gesondheid. Hierdie kwessie raak my hart. As ons nie iets daaraan doen nie, gaan sy op die ou einde vrek omdat sy niks op 'n gewone manier kan doen nie.
"Ek het mense begin bel en by 'n baie oulike man uitgekom wat kan help met prostese."
Ná 'n gesprek of twee het die twee diereliefhebbers 'n bedrag vir die prostese afgespreek.
"Ek het besluit dat ek vir my 30 dae gun om hierdie geld bymekaar te maak. Ons eerste mikpunt is R27 000. Dit sal gebruik word vir die eerste fase van die prostese. Oor 'n jaar tot 18 maande gaan ons nog 'n bedrag van R20 000 benodig aangesien sy intussen weer sal groei. Daarna is dit net instandhouding."
Marais se algehele mikpunt vir die geldinsameling is altesaam R50 000 en hy wil poog om dit voor die einde van Maart in te samel.
"Ons wil seker maak dat ons tot die einde vir haar kan sorg. Ons wil vir haar gaan kuier en in haar mooi ogies kyk."
Om vas te stel waar jy 'n bydrae tot Drie Poot se vierde been kan maak, besoek gerus die webwerf.
Kyk na Drie Poot die kameelperd hier:
Foto's: Valskermtroepe land voor monument
Wen: Cheslin Kolbe pryk op omslag van RUGBY 22-speletjie
Maak van hom leeukos, en gebruik die R50 000 vir beter veldbestuur om al die strikke te verwyder, anders gaan daar later nog ander diere met prostese bene rondloop.